IMISLab/GreekWikipedia huggingface dataset:
Μιχρενγκίζ Καντινεφέντι

Η Μιχρενγκίζ Καντινεφέντι (Οθ. Τούρκικα:ميهرنجيز كادنيفندي) (Τούρκικα: Mihrengiz Kadınefendi, 15 Οκτωβρίου 1869 - 12 Δεκεμβρίου 1938) ήταν η δεύτερη σύζυγος του σουλτάνου Μωάμεθ Ε΄ της Οθωμανικής Αυτοκρατορίας.Ο πλήρης τίτλος ήταν: Devletlu İsmetlu İkinci Mihr-engiz Kadın Efendi Hazretleri

 Η Μιχρενγκίζ Καντινεφέντι γεννήθηκε στις 15 Οκτωβρίου 1869 στο Σότσι. Το πραγματικό της όνομα ήταν Φατμά. Η Μιχρενγκίζ είχε ένανν αδελφό, τον Ιμπραήμ Μπέη. Το 1893, κατά τη διάρκεια του πολέμου, οι οικογένεια της μετανάστευσε από τον Καύκασο στην Κωνσταντινούπολη όπου παραδόθηκε στην Αυλή του Οθωμανού σουλτάνου. Στο παλάτι της δόθηκε ιδιωτική εκπαίδευση και μαθήματα πιάνου. Πρώτα υπηρέτησε τον επικεφαλής του δικαστηρίου. Ωστόσο, σύντομα ο πρίγκιπας Μωάμεθ Ρεσάντ πρόσεξε την Μιχρενγκίζ και παντρεύτηκαν στις 4 Απριλίου 1887 στο Παλάτι Βελιάχντ. Ένα χρόνο αργότερα στις 2 Μαρτίου 1888 γέννησε το μοναδικό της παιδί, τον Ηγεμόνα Ομέρ Χιλμί Εφέντι. Σε αντίθεση με τις άλλες συζύγους του σουλτάνου Μωάμεθ Ε΄, η Μιχρενγκίζ ήταν λεπτή, ενώ οι άλλες ήταν αρκετά βαρύτερες. Η Σαφιγιέ Ουνιουβάρ δασκάλα στο σχολείο του παλατιού έγραψε στα απομνημονεύματά της για την Μιχρενγκίζ: ...Η δεύτερη σύζυγος, η κυρία Μιχρενγκίζ και ο γιος της, ο Ηγεμόνας Ομέρ Χιλμί, ήταν στην καλοκαιρινή τους κατοικία, οπότε δεν μπορέσαμε να γνωριστούμε μέχρι το χειμώνα, όταν επέστρεψαν στο Παλάτι Ντολμαμπαχτσέ... ...Τώρα, εκτός από την τέταρτη σύζυγο, οι άλλες ήταν πολύ βαρύτερες, οπότε δεν μπορώ να αποφύγω να λέω ότι ποτέ δεν περίμενα να συναντήσω κάποια τόσο λεπτή. Αργότερα άκουσα ότι πάσχει από μια ασθένεια τα τελευταία χρόνια... Το 1924 πήγαν στην εξορία και εγκαταστάθηκαν στην Αλεξάνδρεια. Ο γιος της υπέφερε από ένα εγκεφαλικό επεισόδιο και πέθανε σύντομα μετά την εγκατάστασή τους στην Αλεξάνδρεια. Η Μιχρενγκίζ Καντινεφέντι πέθανε 12 Δεκεμβρίου 1938 στην Αλεξάνδρεια σε ηλικία 69 ετών. Είναι θαμμένη στο μαυσωλείο του Χεβίδη Τεβφίκ στο Κάιρο. Peirce, Leslie P., The Imperial Harem: Women and Sovereignty in the Ottoman Empire, Oxford University Press, 1993, ISBN 0-19-508677-5 (paperback) Yavuz Bahadıroğlu, Resimli Osmanlı Tarihi, Nesil Yayınları (Ottoman History with Illustrations, Nesil Publications), 15th Ed., 2009, ISBN 978-975-269-299-2 (Hardcover)
Κάρελ Μπράιντελ

Ο Κάρελ Μπράιντελ (φλαμανδικά: Karel Breydel ή Carel Breydel, αποκαλούμενος Le Chevalier (ο Ιππότης) (1678, Αμβέρσα - 1733, Αμβέρσα) ήταν Φλαμανδός ζωγράφος σκηνών μάχης, ιππέων και τοπίων.

 Ελάχιστες λεπτομέρειες για τον βίο του Μπράιντελ έχουν καταγραφεί. Οι περισσότερες πληροφορίες για τη ζωή του Κάρελ Μπράιντελ προέρχονται από τα γραπτά του Γάλλου βιογράφου του 18ου αιώνα Ζαν-Μπατίστ Ντεκάμπ (Jean-Baptiste Descamps), ο οποίος περιέλαβε τη βιογραφία του Μπράιντελ στο έργο του La Vie des Peintres Flamands, Allemands et Hollandois. Οι πληροφορίες αυτές δεν είναι ιδιαίτερα αξιόπιστες, καθώς ο Ντεκάμπ έτεινε να επινοεί ιστορίες ώστε να γίνουν οι βιογραφίες του περισσότερο ενδιαφέρουσες. Ο Κάρελ Μπράιντελ ήταν μεγαλύτερος αδελφός του Φρανς Μπράιντελ, ο οποίος έγινε Αυλικός ζωγράφος στο Κάσσελ. Στην Αμβέρσα διετέλεσε μαθητής του Πίτερ Ράισμπρεκ επί τριετία και στη συνέχεια του Πέτερ Άικενς. Αναχώρησε για επίσκεψη στην Ιταλία, περνώντας από τη Φρανκφούρτη και τη Νυρεμβέργη. Όταν έμαθε για την επιτυχία του αδελφού του στο Κάσσελ, εγκατέλειψε το σχέδιό του να επισκεφθεί την Ιταλία και πήγε στο Κάσσελ για να τον συναντήσει. Εκεί οι δύο αδελφοί εργάστηκαν μαζί επί διετία με αξιοσημείωτη επιτυχία. Στη συνέχεια ο Κάρελ ταξίδεψε στο Άμστερνταμ. Το 1703 επέστρεψε στην Αμβέρσα, όπου έγινε "Δάσκαλος" στη Συντεχνία του Αγίου Λουκά το 1704. Το 1723 καταγράφεται στις Βρυξέλλες και το 1726 στη Γάνδη. Σήμερα πιστεύεται ότι απεβίωσε στην Αμβέρσα, αν και ο Ντεκάμπ τον περιγράφει να αποθνήσκει στη Γάνδη το 1744. Ο Κάρελ Μπράιντελ είναι γνωστός ως ζωγράφος σκηνών μάχης και επιθέσεων ιππικού. Οι πίνακες αυτοί είναι μεγαλοφυώς στοιχειοθετημένοι και έχουν χρωματιστεί πνευματωδώς με τον τρόπο του Άνταμ Φρανς φαν ντερ Μέλεν, του κορυφαίου ζωγράφου σκηνών μάχης της Αμβέρσας κατά τον 17ο αιώνα. Φιλοτέχνησε, επίσης, μερικά τοπία και απόψεις του Ρήνου με την τεχνοτροπία του Γιαν Χρίφφιερ. Ο Μπράιντελ εργάστηκε, επίσης, ως αντιγραφέας και το 1703 δημιούργησε αντίγραφα έργων του Χρίφφιερ και του Γιαν Μπρίγκελ του πρεσβύτερου για τον έμπορο έργων τέχνης Γιάκομπ ντε Φος στο Άμστερνταμ.Αρκετά από τα κορυφαία μουσεία της Ευρώπης διαθέτουν έργα του Μπράιντελ. Κατάλογος Φλαμανδών ζωγράφων Πολυμέσα σχετικά με το θέμα Karel Breydel στο Wikimedia Commons
Μεγάλη Λίμνη των Σκλάβων

Η Μεγάλη Λίμνη των Σκλάβων ή Μεγάλη Λίμνη των Δούλων (στα αγγλικά Great Slave Lake, Γκρέιτ Σλέιβ Λέικ) είναι η δεύτερη μεγαλύτερη λίμνη στα Βορειοδυτικά Εδάφη του Καναδά, μετά τη Μεγάλη Λίμνη της Αρκούδας, και ένατη μεγαλύτερη στο κόσμο. Με βάθος 614 μέτρα είναι η βαθύτερη λίμνη στη Βόρεια Αμερική. Ο όγκος υδάτων της λίμνης μεταβάλλεται από 1.070 μέχρι 2.090 κυβικά χιλιόμετρα. Στις όχθες της λίμνης βρίσκεται η πρωτεύουσα των Βορειοδυτικών Εδαφών, το Γέλοουναϊφ, ενώ στις όχθες της βρίσκονται και άλλες πόλεις όπως το Χέι Ρίβερ, Μπεχτσόκο, Φορτ Ρεσολούσιον, Λούτσελκε, Χέι Ρίβερ Ρισέρβ, Ντίτταχ και Εν'Ντίλο.

 Οι ποταμοί Χέι, Σλέιβ και Τάλτσον είναι οι κύριοι παραπόταμοι της λίμνης. Από τη λίμνη εκρέει ο ποταμός Μακένζι. Αν και η δυτική ακτή είναι δασική, η ανατολική ακτή και ο βόρειος βραχίονας είναι στη τούνδρα. Οι νότιες και ανατολικές ακτές φτάνουν στην άκρη της καναδικής Ασπίδας. Μαζί με άλλες λίμνες, όπως η Μεγάλη Λίμνη της Αρκούδας και λίμνη Αθαμπάσκα, είναι ένα κατάλοιπο μιας τεράστιας μέτα-παγετωνικής λίμνης. Ο ανατολικός βραχίονας της Μεγάλης Λίμνης των Σκλάβων είναι γεμάτος με τα νησιά, και η έκταση βρίσκεται εντός του Εθνικού Πάρκου Θαϊντένε Νέχε. Η χερσόνησος Πεθέι (Pethei) χωρίζει τον ανατολικό βραχίονα με τον κόλπο ΜακΛέον στο βορρά και το κόλπο Κρίστι στο νότο. Η λίμνη είναι τουλάχιστον εν μέρει, παγωμένη κατά μέσο όρο οκτώ μήνες του έτους. Κατά τη διάρκεια του χειμώνα, ο πάγος είναι αρκετά παχύς ώστε ημι-ρυμουλκούμενα φορτηγά να περνούν πάνω από τη λίμνη σε παγωμένους δρόμους. Μέχρι το 1967, όταν ένας αυτοκινητόδρομος χτίστηκε γύρω από τη λίμνη, τα εμπορεύματα μεταφέρονταν πάνω στους πάγους στο Γελλουνάιφ, που βρίσκεται στην ακτή βόρεια. Τα εμπορεύματα και τα καύσιμα εξακολουθούν να αποστέλλονται μέσω παγωμένων δρόμων στα ορυχεία διαμαντιών που βρίσκονται κοντά στις πηγές του ποταμού Κοππερμάιν. Ένα πλοίο απαιτούνται για την άφιξη στο Γέλοουναϊφ όταν ο πάγος δεν είναι παρόν ως στερεό στρώμα κατά μήκος του αυτοκινητόδρομου 3 όπου διασχίζει τον ποταμό Μακένζι. Το πλοίο λειτουργεί συνήθως από τα μέσα Μαΐου μέχρι τον Ιανουάριο με μια περίοδο τριών έως τέσσερις εβδομάδες (από τα μέσα Απριλίου μέχρι τα μέσα Μαΐου) να μεσολαβεί μεταξύ του κλεισίματος του δρόμου πάγου και την έναρξη των δρομολογίων του πλοίου. Ωστόσο, η αναμενόμενη για το τέλος του 2012 παράδοσης στη κυκλοφορία της γέφυρας Ντε Τσο, που διασχίζει το Μακένζι, αναμένεται να σταματήσει την ανάγκη για το πλοίο. Το κύριο δυτικό τμήμα της λίμνης αποτελεί ένα μεσαίου βάθους κοίλωμα με επιφάνεια 18.500 τ.χλμ. και όγκο 596 κ.χλμ. Αυτό το κύριο τμήμα έχει μέγιστο βάθος 187,7 μ. (616 πόδια) και ένα μέσο βάθος 32,2 μέτρων (106 πόδια). Στα ανατολικά, οι κόλποι ΜακΛέοντ και Κρίστι είναι πολύ βαθύτεροι, με το μέγιστο βάθος της λίμνης να καταγράφονται στον κόλπο Κρίστι στα 614 μ. (2.014 πόδια).
Αλίνα Γιανόφσκα

Η Αλίνα Γιανόφσκα (πολωνικά: Alina Janowska) (16 Απριλίου 1923 – 13 Νοεμβρίου 2017) ήταν Πολωνή ηθοποιός του θεάτρου και του κινηματογράφου. Εμφανίστηκε σε περισσότερες από 35 ταινίες και τηλεοπτικές εκπομπές μεταξύ 1946 και 2017.

 Η Γιανόφσκα γεννήθηκε το 1923 στη Βαρσοβία, σε μια πλούσια οικογένεια. Συνελήφθη το βράδυ της 23ης Απριλίου 1942, κατηγορούμενη ότι συνεργάστηκε με το υπόγειο κίνημα και βοήθησε μια εβραϊκή οικογένεια. Φυλακίστηκε για 7 μήνες στη Φυλακή Πάβιακ της Βαρσοβίας. Πήρε μέρος στην Εξέγερση της Βαρσοβίας, ενεργώντας ως αξιωματικός-σύνδεσμος για το τάγμα «Κιλίνσκι».Το 1963, παντρεύτηκε τον Πολωνό αρχιτέκτονα και ξιφομάχο Βόιτσεχ Ζαμπουότσκι. Το ζευγάρι είχε δύο παιδιά. Είχε αποκτήσει μια κόρη από τον πρώτο της γάμο. Έκανε το ντεμπούτο της στο θέατρο το 1943. Από το 1945 έως το 1965 εργάστηκε στο Θέατρο Σειρήνα (Teatr Syrena) της Βαρσοβίας. Αργότερα έπαιξε στο Zakazane piosenki («Απαγορευμένα τραγούδια», 1946), την πρώτη πολωνική ταινία μετά το Β΄ Παγκόσμιο Πόλεμο. Στη δεκαετία του 1940 έπαιξε σε ταινίες, όπως το Θησαυρός (σκην. Λεόναρντ Μπουτσκόφσκι). Ο σημαντικότερος ρόλος της από αυτή την περίοδο ήταν της Γιουγκοσλάβας Ντέσα στο Τελευταίο Στάδιο (1947), σε σκηνοθεσία Βάντα Γιακουμπόφκσα. Η ταινία ήταν υποψήφια για το Μεγάλο Διεθνές Βραβείο στο Φεστιβάλ Κινηματογράφου της Βενετίας το 1948 και για ένα Βραβείο Βρετανικής Ακαδημίας Κινηματογράφου για την Καλύτερη Ταινία από οποιαδήποτε πηγή το 1950.Στις αρχές της δεκαετίας του 1950, εξαφανίστηκε από τις οθόνες και τις σκηνές για να αφοσιωθεί στην οικογένειά της. Έκανε μεταγλώττιση μόνο σε μερικές πολωνόφωνες σοβιετικές ταινίες. Μετά από έντεκα χρόνια, επέστρεψε στον κινηματογράφο. Έπαιξε τον κύριο χαρακτήρα της Λουτσίνα (Lucyna) στο Samson (1961) ,σε σκηνοθεσία Άντζεϊ Βάιντα. Η ταινία ήταν υποψήφια για Χρυσό Λέοντα το 1961 στο Φεστιβάλ Βενετίας. Την ίδια χρονιά μεταγλωττίζει την Ντριζέλα σε μια πολωνική έκδοση της Σταχτοπούτας. Τα έτη 1965-1966 εμφανίστηκε στη δημοφιλή τηλεοπτική σειρά Wojna domowa («Εμφύλιος πόλεμος»). Από το 1966 έως το 1981 εργάστηκε στο πολωνικό Κωμικό Θέατρο της Βαρσοβίας. Από το 1997 έως το 2010 έπαιξε στη σαπουνόπερα Złotopolscy ως Ελεονόρα Γκάμπριελ. Από το 2010 έως το 2011 έπαιξε στην Plebania.Η Αλίνα Γιανόφσκα πέθανε στις 13 Νοεμβρίου 2017, σε ηλικία 94 ετών, από τη νόσο Αλτσχάιμερ. Αλίνα Γιανόφσκα στην IMDb
Θανάσης Μουστακίδης

Ο Θανάσης Μουστακίδης (20 Ιανουαρίου 1962) είναι Έλληνας παλαίμαχος διακεκριμένος διεθνής πετοσφαιριστής, που αγωνιζόταν στη θέση του πασαδόρου. Γεννήθηκε στις 20 Ιανουαρίου 1962 στο Σουφλί. Είναι απόφοιτος ΤΕΦΑΑ και σήμερα είναι καθηγητής στο Δημοκρίτειο Πανεπιστήμιο Θράκης. Ξεκίνησε το βόλεϊ από τον Έβρο Σουφλίου και το 1976 πήγε στον Άρη, από όπου το 1987 αποκτήθηκε από τον Ολυμπιακό Πειραιώς. Με τον Ολυμπιακό κατέκτησε 8 Πρωταθλήματα, πέντε Κύπελλα και ένα Κύπελλο Κυπελλούχων Ευρώπης. Επίσης έπαιξε σε τέσσερα φάιναλ φορ του Κυπέλλου Πρωταθλητριών Ευρώπης. Το 1996 πηγαίνει στην ΑΕΚ και το 1998 στον Εθνικό Αλεξανδρούπολης, όπου και έκλεισε την καριέρα του. Θεωρείται ένας από τους κορυφαίους Έλληνες πασαδόρους όλων των εποχών.

 Στην Εθνική Ελλάδος, με την οποία έχει 413 συμμετοχές, κλήθηκε για πρώτη φορά το 1979 σε ηλικία 17 ετών, και παραμένει πρώτος σε συμμετοχές στην ιστορία της. Συμμετείχε, ως παίκτης της, σε 5 ευρωπαϊκά πρωταθλήματα, με κορυφαία στιγμή τη μεγαλύτερη επιτυχία της Εθνικής ομάδας πετοσφαίρισης, το χάλκινο μετάλλιο στο Ευρωπαϊκό του 1987 στη Γάνδη. Επίσης πήρε μέρος σε 2 παγκόσμια πρωταθλήματα και σε 2 World League. Πρωταθλήματα Ελλάδος: 1987, 1988, 1989, 1990, 1991, 1992, 1993, 1994 Κύπελλα Ελλάδος: 1989, 1990, 1992, 1993, 1994 Κύπελλο Κυπελλούχων Ευρώπης: 1996 Κυπέλλου Πρωταθλητριών Ευρώπης: Φιναλίστ 1992 Χάλκινο μετάλλιο στο ευρωπαϊκό πρωτάθλημα του 1987 Αλμανάκ βόλεϋ 2007 , Γεώργιος Ν. Στεφανής, Αθηναϊκό πρακτορείο ειδήσεων , Μακεδονικό πρακτορείο ειδήσεων ISSN 1791-0870 Galanis sport data, web site
Εδίτ Γκονσάλες

Η Εδίτ Γκονσάλες (Edith González Fuentes, 10 Δεκεμβρίου 1964 - 13 Ιουνίου 2019) ήταν Μεξικανή ηθοποιός και χορεύτρια. Είχε εργαστεί για τα ισπανόφωνα τηλεοπτικά δίκτυα Televisa, Telemundo, και TV Azteca. Κατά το διάστημα εργασίας της στην Televisa, υποδήθηκε μερικούς από τους σημαντικότερους ρόλους σε μεξικάνικες τηλενουβέλες. Το 2010 μεταπήδησε από την Televisa στην TV Azteca. Η πρώτη τηλενουβέλα της με την TV Azteca ήταν το Cielo Rojo (Κόκκινος Ουρανός). Η πρώτη εμφάνισή της στην TV Azteca ήταν στο ριάλιτι σόου La Academia (Η Ακαδημία). Η Γκονσάλες είχε μια κόρη (Κονστάνσα, γεννημένη στις 17 Αυγούστου 2004), της οποίας ο πατέρας είναι ο μεξικανός πολιτικός Σαντιάγο Κριλ. Το 2010, Η Εδίτ Γκονσάλες παντρεύτηκε τον Λορένσο Λάσο ΜαργάινΤο 2016 διαγνώστηκε με καρκίνο των ωοθηκών. Στις 13 Ιουνίου 2019 άφησε την τελευταία της πνοή στα 54 της χρόνια.

 2009: Mujeres Asesinas - επεισόδιο Clara Fantasiosa - Clara Soler 2007: Familia P. Luche - επεισόδιο Como de telenovela - Maria Josefina 2006: Bailando por la boda de mis sueños 2005: Los reyes de la pista 2005: Bailando por un sueño 2013: Ponyo 2011: Poquita Ropa 2008: Deseo 2004: Señorita Justice 1996: Salón México 1995: Los cómplices del infierno 1991: El descuartizador 1991: El jugador 1990: Atrapados 1990: Sentencia de muerte 1990: El motel de la muerte 1989: Trampa Infernal 1988: Central camionera 1988: Pero sigo siendo el rey 1984: Adiós lagunilla 1980: Fabricantes de pánico 1980: Guyana, el crimen del siglo 1977: Cyclone 1976: El rey de los gorilas 1975: Alucarda, la hija de las tinieblas 2012: Purgatorio 2010: Buenas Noches, Mama - Jessie 1998: Aventurera (1998, 2004–2008) - Elena Tejero 1986: Gigi (musical) 2013: Vivir a Destiempo - Paula Duarte 2012: A Corazón Abierto - Andrea Carranti 2011: Cielo Rojo - Alma Durán 2009: Camaleones - Francisca Campos de Ponce de Leon 2008: Doña Bárbara (2008–2009) - Bárbara Guaimarán 2007: Palabra de Mujer - Vanesa Noriega 2006: Mundo de Fieras - Joselyn Rivas del Castillo de Cervantes Bravo 2004: Mujer de Madera - Marisa Santibañez Villalpando # 1 2001: Salomé - Fernanda "Salome" Quiñonez-Lavalle 1999: Nunca Te Olvidaré - Esperanza Gamboa Martel 1997: La Jaula de Oro - Oriana 1996: La Sombra del Otro - Lorna Madrigal 1993: Corazón salvaje - Countess Monica de Altamira de Alcazar y Valle 1990: En Carne Propia - Estefanía Muriel/Natalia de Jesús Ortega 1988: Flor y Canela - Florentina 1987: Rosa Salvaje - Leonela Villareal 1987: Lista Negra - Mary 1986: Monte Calvario - Ana Rosa 1985: Bianca Vidal - Bianca 1984: Sí, Mi Amor - Susana 1983: La Fiera - Julie 1981: El Hogar Que Yo Robé - Paulina 1980: Soledad - Luisita Sánchez Fuentes 1980: Ambición - Charito 1979: Los Ricos También Lloran - Marisabel 1975: Lo Imperdonable - Gloria ως παιδί 1973: Los Miserables - Cosette ως παιδί 1973: Mi Primer Amor - Lucia 1971: Lucía Sombra - Erika ως παιδί 1970: Cosa Juzgada Η Εδίτ Γκονσάλες στο IMDb Η Εδίτ Γκονσάλες στο Telenovelas Database Βιογραφία της Εδίτ Γκονσάλες Αρχειοθετήθηκε 2017-05-27 στο Wayback Machine. ( στο esmas.com)
Σουπιά

Η σουπιά (επιστημονική ονομασία sepia, ελλ. σηπία) είναι γένος μαλακίων της τάξης των Σηπιιδών Sepiida ομοταξίας των κεφαλοπόδων. Ανήκει στην τάξη των Δεκαπόδων και απαντάται στις εύκρατες και ζεστές θάλασσες. Η κύρια τροφή της είναι μικρά ψάρια αλλά και γαρίδες. Ζει σε βάθος μέχρι 100 μέτρα. Αλιεύεται με δίχτυα, καμάκι και με ξυλοσουπιά. Εκτός από το κρέας της, το όστρακό της χρησιμοποιείται στη χρυσοχοΐα ως καλούπι, για τη λείανση των μετάλλων πριν ελαιοχρωματιστούν και (σε σκόνη) για την παραγωγή οδοντόκρεμας. Το πλέον γνωστό είδος είναι η σουπία η φαρμακευτική.

 Έχει σώμα ωοειδές , που περιβάλλεται από έναν μανδύα. Στο κεφάλι της έχει δύο μεγάλα μάτια σε πλευρική θέση και στο εμπρόσθιο τμήμα του κεφαλιού φέρει δέκα πλοκάμια, από τα οποία τα οκτώ έχουν μέσα τους μυζητικά νήματα και είναι μικρότερα από τα άλλα δύο. Τα μεγαλύτερα πλοκάμια συντελούν στη σύλληψη της λείας και έχουν σχήμα ροπάλου. Όταν βρίσκονται σε κατάσταση ηρεμίας παραμένουν σε συστολή, σε αντίθεση με την αστραπιαία κίνηση που κάνουν όταν έρχεται κάποια λεία, την οποία αρπάζουν. Στο στόμα φέρει ισχυρά κεράτινα σαγόνια, που σχηματίζουν ένα είδος ράμφους και ένα εξόγκωμα με σειρές οδοντώσεων από χιτίνη. Επίσης, το σώμα της παρουσιάζει δύο μικρά ελάσματα, που λέγονται πτερύγια και με αυτά μετακινείται το μαλάκιο. Ο κοιλιακός σάκος καταλήγει σε έναν αγωγό που έχει κωνικό σχήμα και βρίσκεται στο πίσω μέρος της κοιλιάς. Ο τελευταίος κατευθύνεται προς τα μπρος και βοηθά στο να εκσφενδονίζει η σουπιά το μελάνι της προς την επιθυμητή κατεύθυνση. Στον κωνικό αγωγό καταλήγουν οι εκκρίσεις από το μελανηφόρο αδένα και τα απορρίμματα του μεταβολισμού. Κάτω από το δέρμα της ράχης η σουπιά έχει το λεγόμενο σουπιοκόκαλο, όπως ονομάζεται το όστρακο του κεφαλοπόδου. Το όστρακο αυτό έχει ασβεστολιθική σύσταση και συγκρατεί ολόκληρο το σώμα, χάρη στο ωοειδές του σχήμα. Επίσης, έχει πόρους γεμάτους οξυγόνο. Οι σουπιές έχουν δύο βράγχια στην κοιλότητα του μανδύα τους. Με αυτά αναπνέουν. Η καρδιά τους έχει δύο κόλπους , όπου καταλήγουν τα αγγεία που προέρχονται από τα βράγχια, και μία κοιλία. Από την τελευταία διακλαδίζονται η εμπρόσθια και η οπίσθια αορτή. Γεννούν αυγά που έχουν σφαιρικό σχήμα,τα οποία αποθέτουν σε διάφορα υπολείμματα φυτών. Η διαδικασία της εναπόθεσης γίνεται σε ομάδες. Οι σουπιές διαθέτουν την ικανότητα να αλλάζουν το χρώμα τους ανάλογα με τις συνθήκες του περιβάλλοντος. Αυτό το πετυχαίνουν με τη συστολή ή διαστολή των χρωματοφόρων αδένων, που διαθέτουν στο μανδύα τους.Επίσης μπορούν να προστατευθούν πετάγοντας μελάνι όταν κινδυνεύουν. Συλλογικό έργο, Εγκυκλοπαίδεια 2002, τ. 18, σελ. 291, εκδ. 1984.
Ντμίτρι Καλντούν

Ο Ντμίτρι Καλντούν (Дзмітрый Аляксандравіч Калдун, 11 Ιουνίου 1985) είναι Λευκορώσος τραγουδιστής. Εκπροσώπησε τη χώρα του στο διαγωνισμό τραγουδιού της Γιουροβίζιον του 2007 με το τραγούδι Work your Magic (Δούλεψε τη μαγεία σου), όπου ήρθε έκτος. Ήταν νικητής του Фабрика звёзд 6 της Ρωσίας.

 Παρουσιαστής: Ντμίτρι Σέπελεφ Μαξ Μπάρσκιχ (2 νίκες) Στας Σούρινς (2 νίκες) ΝτίΟ.φίλμι (3 νίκες) Γιέβα Μπουσμινά (0 νίκες) Έρικα (τραγουδίστρια) (1 νίκη) Ντμίτρι Καλντούν (2 νίκες) Βικτώρια Νταινέκο (2 νίκες) Ντομινίκ Τζόκερ (4 νίκες) Βλαντ Σοκολόφσκι (1 νίκη) Πολίνα Γκαγκάρινα (3 νίκες) 2007 - Work Your Magic 2008 - I'm Not a Magician (Я Не Волшебник) 2008 - Angel in the Rain (Ангел Под) Work Your Magic Я Для Тебя Царевна
Λέβι Ρόζμαν

Ο Λέβι Ρόζμαν (γεννημένος στις 5 Δεκεμβρίου 1995 Μπρούκλιν,Νέα Υόρκη,) , είναι σκακιστής που κατέχει τον τίτλο του Διεθνή Μάστερ.Επίσης είναι ένας δημιουργός περιεχομένου με πάνω από 1.200.000 συνδρομητές στο κανάλι του στο YouTube (GothamChess) και πάνω από 500.000 ακόλουθους στο Twitch

 Ο Λέβι Ρόζμαν εγγράφηκε στο YouTube στις 7 Αυγούστου 2018, δεν ανέβασε το πρώτο του βίντεο όμως μέχρι την άνοιξη 2020, την περίοδο της καραντίνας λόγω του COVID-19. Στα πρώτα του βίντεο σχολίαζε και ανέλυε κάποιες από τις πιο συναρπαστικές και μεγάλης σημασίας παρτίδες σκακιού που έχουν παιχτεί στην ιστορία του παιχνιδιού, καθώς και ανέβαζε βίντεο διδακτικού περιεχομένου, αναδεικνύοντας τις υψηλές δεξιότητες του στο σκάκι. Ο Λέβι είδε το κανάλι του να μεγαλώνει καθημερινά με ιλιγγιώδης ρυθμό όπως και πολλά άλλα κανάλια σκακιστικού περιεχομένου, κυρίως λόγω της μεγάλης επιτυχίας της τηλεοπτικής σειράς Γκαμπί της βασίλισσας, η οποία μετέτρεψε πολλούς τηλεθεατές σε λάτρεις του παιχνιδιού.Μερικά από τα βίντεο του με τις πιο πολλές προβολές είναι :I Played Beth Harmon 7 Times και The Advanced Chess Bots Are Terrifying, με το πρώτο να έχει πάνω από 3.000.000 προβολές. Το κανάλι του στο YouTube ,(GothamChess), έφτασε τους 1.000.000 συνδρομητές την 1 Ιουνίου του 2021 και έγινε το μεγαλύτερο κανάλι με σκακιστικό περιεχόμενο στην διαδικτυακή πλατφόρμα τον Αύγουστο 2021. Ο Λέβι ξεκίνησε να παίζει σκάκι ως εξωσχολική δραστηριότητα στην ηλικία των 6 χρονών και έλαβε μέρος στο πρώτο του τουρνουά έναν χρόνο αργότερα, στην ηλικία των 7. Η βαθμολογία του ανέβαινε συνεχώς με εντυπωσιακό ρυθμό, με αποτέλεσμα να θεωρείται παιδί θαύμα από τον σκακιστικό κόσμο της Αμερικής και να αποκτά τον πρώτο του τίτλο, Εθνικός Μάστερ,το 2011 σε ηλικία 16 χρονών.Η ανοδική του πορεία συνεχίστηκε μέχρι το 2016 , όπου κατέκτησε τον τίτλο του Διεθνή Μάστερ και τον Αύγουστο 2018 έφτασε την μεγαλύτερη βαθμολογία στην καριέρα του 2421. Ύστερα σταμάτησε να συμμετέχει σε τουρνουά και συνέχισε να κάνει μαθήματα σκακιού σε μικρά και μεγάλα παιδιά , μέχρι το 2020 όπου άρχισε την διαδικτυακή του καριέρα. Το Καλοκαίρι του 2021 ξεκίνησε να συμμετέχει ξανά σε τουρνουά με στόχο την επίτευξη του μεγαλύτερου τίτλου στο σκάκι Γκραν μετρ. I Played Beth Harmon 7 Times The Advanced Chess Bots Are Terrifying
Πρίγκιπας Γουσταύος Αδόλφος, Δούκας του Βεστερμπότεν

Ο Γουσταύος Αδόλφος (σουηδ. Gustaf Adolf, 22 Απρλίου 1906 - 26 Ιανουαρίου 1947) από τον Οίκο των Μπερναντότ ήταν δούκας του Βεστερμπότεν και διάδοχος της Σουηδίας, που απεβίωσε σε αεροπορικό δυστύχημα.

 Ο Γουσταύος Αδόλφος Όσκαρ Φρειδερίκος Αρθούρος Εδμόνδος ήταν ο πρωτότοκος γιος του Γουσταύου ΣΤ΄ Αδόλφου της Σουηδίας και της Μαργαρίτας της Σαξονίας-Κοβούργου & Γκότα, κόρης του Αρθούρου, Δούκα του Κόννωτ & Στράθερν. Ήταν γνωστός στην οικογένειά του με το τελευταίο του όνομα, "Εδμόνδος". Νυμφεύτηκε το 1932 την δεύτερη εξαδέλφη του Σίβυλλα των Βέττιν, κόρη του Καρόλου Εδουάρδου της Σαξονίας-Κοβούργου & Γκότα, και είχαν τέκνα: Μαργαρίτα (γενν. 1934), παντρεύτηκε τον Τζον Άμπλερ. Μπιργκίτα (γενν. 1937), παντρεύτηκε τον Ιωάννη Γεώργιο του Χοεντσόλλερν, Πρίγκιπα της Γερμανίας. Ντεζιρέ (γενν. 1938), παντρεύτηκε τον Νίκλας, Βαρόνο του Σίλβεχελντ. Χριστίνα (γενν. 1943), παντρεύτηκε τον Τορντ Μάγκνουσον. Κάρολος ΙΣΤ΄ Γουσταύος (γενν. 1946), Βασιλιάς της Σουηδίας.
The Glitch Mob

The Glitch Mob είναι ένα μουσικό συγκρότημα το οποίο αποτελείται από τρία άτομα από το Λος Άντζελες. Αποτελείται από τους edIT (Edward Ma), Boreta (Justin Boreta) and Ooah (Josh Mayer).

 Drink the Sea (2010) Drink the Sea - The Remixes (2011) Love Death Immortality (2014) Billboard #13 Love Death Immortality Remixes (2015) Piece of the Indestructible EP (2015) See Without Eyes (2018) Chemicals EP (2020) "Episode 8 (feat. D-Styles)" (2009) "Black Aura (feat. Theophilus London)" (2009) "Beyond Monday" (2010) "Drive It Like You Stole It" (2010) "Warrior Concerto" (2011) "Bad Wings" (2011) "We Can Make the World Stop" (2011) "Can't Kill Us" (2013) "Better Hide, Better Run (feat. Mark Johns)" (2015) Crush Mode (2008) Local Area Network (2009) Drink the Sea Part II: The Mixtape (2010) More Voltage (2011) Matty G - "West Coast Rocks (The Glitch Mob Remix)" (2008) Evil Nine - "All the Cash (The Glitch Mob Remix)" (2008) Coheed and Cambria - "Feathers (The Glitch Mob Remix)" (2008) STS9 - "Beyond Right Now (The Glitch Mob Remix)" (2008) TV on the Radio - "Red Dress (The Glitch Mob Remix)" (2009) Nalepa - "Monday (The Glitch Mob Remix)" (2009) Linkin Park - "Waiting for the End (The Glitch Mob Remix)" (2010) Krazy Baldhead - "The 4th Movement (The Glitch Mob Remix)" (2010) Daft Punk - "Derezzed (The Glitch Mob Remix)" (2011) The White Stripes - "Seven Nation Army (The Glitch Mob Remix)" (2011) Bassnectar - "Heads Up (The Glitch Mob Remix)" (2012) The Prodigy - "Breathe (The Glitch Mob Remix)" (2012) Metallica - "Lords of Summer (The Glitch Mob Remix)" (2015)
Ευρωλίγκα ανδρών 2021-22

Η Ευρωλίγκα ανδρών 2021-22 ήταν η 22η διοργάνωση υπό τη Euroleague Basketball και η δωδέκατη με την Turkish Airlines ως χορηγό, καθώς και η 65η συνολικά συμπεριλαμβανομένων των διοργανώσεων της FIBA Europe. Η σεζόν ξεκίνησε το διήμερο 30 Σεπτεμβρίου - 1 Οκτωβρίου με την πρώτη αγωνιστική της κανονικής περιόδου. Η έναρξη του πολέμου στην Ουκρανία προκάλεσε αλυσιδωτές εξελίξεις και στο ευρωπαϊκό μπάσκετ, όπως στο σύνολο του ευρωπαϊκού αθλητισμού με τη συμμετοχή των ρωσικών ομάδων στo πρώτο τη τάξει ευρωπαϊκό πρωτάθλημα μπάσκετ να βρίσκεται στον αέρα. Στην πρώτη τηλεδιάσκεψη των 18 ομάδων-μετόχων της Euroleague, αποφασίστηκε η μεταφορά της έδρας των ΤΣΣΚΑ, Ζενίτ και Ούνικς εκτός ρωσικής επικράτειας , αλλά τα δεδομένα πολύ γρήγορα άλλαξαν. Σε νέα τηλεδιάσκεψη των υπολοίπων 15 ομάδων της διοργάνωσης αποφασίστηκε με ψηφοφορία η ακύρωση όλων των αγώνων των τριών Ρωσικών ομάδων και κατά συνέπεια η αποβολή τους.

 Παραθέτονται για λόγους αρχείου και τα αποτελέσματα των Ρωσικών ομάδων μέχρι και την 22α Φεβρουαρίου, που ήταν η τελευταία ημέρα που ρωσική ομάδα αγωνίστηκε στην φετινή διοργάνωση. Στα playoffs η πρόκριση για το Final Four δίνεται στις ομάδες που θα κερδίσουν τρεις αγώνες. Αν μια ομάδα κερδίσει τρεις αγώνες προτού πραγματοποιηθούν και οι πέντε συνολικά αγώνες της σειράς, οι εναπομείναντες αγώνες παραλείπονται. Οι ομάδες που τερμάτισαν στις υψηλότερες θέσεις στον όμιλο (1-4) παίζουν τον πρώτο, τον δεύτερο και τον πέμπτο (αν χρειαστεί) αγώνα της σειράς στην έδρα τους. Ο 1οι αγώνες πραγματοποιήθηκαν στις 19 και 20 Απριλίου, οι 2οι στις 21 και 22, οι 3οι στις 26 και 27, οι 4οι (όπου χρειάστηκε) στις 28 και 29 και ο 5ος (όπου χρειάστηκε) στις 3 και 4 Μαΐου 2022. Οι αγώνες διεξήχθησαν στην "Σταρκ Αρένα (Štark Arena)" του Βελιγραδίου της Σερβίας το τριήμερο 19-21 Μαΐου 2022. Επίσημος ιστότοπος
Φλάβιος Δαλμάτιος

Να μην συγχέεται με τον γιο του, τον Δαλμάτιο καίσαρα. O Φλάβιος Δαλμάτιος, λατιν. Flavius Dalmatius (απεβ. 337) από τη Δυναστεία του Κωνσταντίνου ήταν τιμητής το 333.

 Ήταν γιος τού Κωνστάντιου Α΄ του Χλωρού και της 2ης συζύγου του Φλαβίας Μαξιμιανής Θεοδώρας. Ετεροθαλής αδελφός του ήταν ο Κωνσταντίνος Α΄ Αυτοκράτορας των Ρωμαίων. Πέρασε τη νεανική του ζωή στην Τολόσα της Γαλατίας. Μάλλον εκεί γεννήθηκαν οι δύο γιοί του Δαλμάτιος και Αννιβαλιανός. Περί το 325 επέστρεψε στην Κωνσταντινούπολη στην Αυλή του Κωνσταντίνου Α΄ και διορίστηκε ύπατος (consul) και τιμητής (censor) το 333. Στην Αντιόχεια ο Φλ. Δαλμάτιος ήταν υπεύθυνος για την ασφάλεια των ανατολικών συνόρων της Αυτοκρατορίας. Κατά την περίοδο αυτή εξέτασε την περίπτωση του Αθανασίου Πατριάρχη Αλεξανδρείας, σημαντικού αντιπάλου του Αρειανισμού, που κατηγορήθηκε για φόνο. Το 334 ο Φλ. Δαλμάτιος κατέστειλε την εξέγερση του Καλόκαιρου, ο οποίος στην Κύπρο είχε αυτοαναγορευθεί Αυτοκράτορας. Το επόμενο έτος έστειλε μερικούς στρατιώτες στο συνέδριο της Τύρου για να σώσει τη ζωή του Αθανασίου. Οι δύο γιοί του ανέλαβαν σημαντικά αξιώματα υπό τη διακυβέρνηση τού Κωνσταντίνου Α΄, αλλά ο Φλάβιος Δαλμάτιος και οι γιοί του σκοτώθηκαν στις εκκαθαρίσεις, που ακολούθησαν τον θάνατο του Αυτοκράτορα τον Μάιο του 337. Είχε τέκνα: Δαλμάτιος απεβ. 337, Καίσαρ (335-337). Αννιβαλιανός απεβ. 337, είχε τον τίτλο του ευγενέστατου (nobilissimus). Νυμφεύτηκε την εξαδέλφη του Κωνσταντίνα, κόρη τού Κωνσταντίνου Α΄. Roman Emperors DIR
Βον Λιούις

Ο Βον Λιούις (Vaughan Lewis, γεννήθηκε στις 17 Μαΐου 1940) είναι πολιτικός από την Αγία Λουκία και υπηρέτησε ως πρωθυπουργός της νησιωτικής χώρας από το 1996 ως το 1997, έπειτα από την παραίτηση του Τζον Κόμπτον. Ήταν μέλος του Ενωμένου Κόμματος Εργατών (UWP). Εργάστηκε ως καθηγητής στο Πανεπιστήμιο των Δυτικών Ινδιών στο Τρινιδάδ και Τομπάγκο.

 Είναι γιος του πρώτου γενικού κυβερνήτη, Άλεν Μοντγκόμερι Λιούις και ανεψιός του βραβευμένου με Νόμπελ οικονομολόγου, Σερ Άρθουρ Λιούις. Υπηρέτησε ως διευθυντής του Οργανισμού των Χωρών Ανατολικής Καραϊβικής. Έχει επίσης υπηρετήσει ως υπουργός Οικονομικών, Σχεδιασμού, Ανάπτυξης και Εξωτερικών. Έγινε πρωθυπουργός στις 2 Απριλίου 1996 και παρέμεινε στο αξίωμα ως τις 24 Μαΐου 1997, οπότε υπέστη δεινή ήττα στις γενικές εκλογές που διεξήχθησαν στις 23 Μαΐου 1997. Τον διαδέχθηκε στην πρωθυπουργία ο Κένι Άντονι. Ο Κόμπτον κέρδισε το Λιούις στην εκλογή ηγεσίας του UWP από το συνέδριο του κόμματος, που έγινε στο Σουφριέρ στις 13 Μαρτίου 2005. Ο νέος πρόεδρος του κόμματος πήρε 260 ψήφους έναντι 135 για το Λιούις. Έπειτα και από αυτήν την ήττα, ο Λιούις αποχώρησε από το κόμμα και προσχώρησε στο Εργατικό Κόμμα Αγίας Λουκίας. Με το τελευταίο ήταν υποψήφιος στις επαναληπτικές εκλογές του 2006 για μία έδρα στην Κεντρική Κάστρις. Ο Λιούις δεν κατάφερε να πάρει την έδρα και επέστρεψε στα εκπαιδευτικά του καθήκοντα στο πανεπιστήμιο. Ο Λιούις είναι παντρεμένος με τη Σίρλεϊ από τη Γρενάδα και έχουν 2 παιδιά.
Σώμα Κυπρίων Οδηγών

To Σώμα Κυπρίων Οδηγών (ΣΚΟ) είναι η εθνική οργάνωση Οδηγισμού στην Κύπρο. Ο Οδηγισμός στην Κύπρο ξεκίνησε το 1912, ενώ η οργάνωση έγινε μέλος της Παγκόσμιας Οργάνωσης Οδηγών και Κοριτσιών Προσκόπων‎ (WAGGGS) το 1962. Η μικτή εκπαιδευτική οργάνωση έχει 2.763 μέλη (από το 2006).

 Αν και υπήρχαν Μοναχικοί Οδηγοί (Lone Guides) στα χρόνια μετά το 1912, οι πρώτες μονάδες που λειτούργησαν σχηματίστηκαν το 1930 ως υπερπόντιος κλάδος του βρετανικού σώματος Οδηγών (The Girl Guides Association). Το 1960, μετά την ανεξαρτησία της Κύπρου, ιδρύθηκε το Σώμα Κυπρίων Οδηγών. Το 1962, η νεοϊδρυθείσα οργάνωση εισήχθη στην Παγκόσμια Οργάνωση Οδηγών και Κοριτσιών Προσκόπων (WAGGGS) ως συνδεδεμένο μέλος. Έγινε πλήρες μέλος το 1978. Το σωματείο φιλοξένησε την 6η Ευρωπαϊκή Συνδιάσκεψη Προσκόπων και Οδηγών (6th European Scout and Guide Conference) το 1989, σε συνεργασία με το Σώμα Προσκόπων Κύπρου (ΣΠΚ). Οι Κύπριοι Οδηγοί έχουν ενεργή συνεργασία με το σώμα των οδηγών της Λευκορωσίας (Ассоциация белорусских гайдов). Έχουν εκπαιδεύσει βαθμοφόρους από τη Λευκορωσία πριν από την εισαγωγή της στη WAGGGS το 1996 και εξακολουθούν να υποστηρίζουν την ανάπτυξη των Οδηγών της Λευκορωσίας. Σώμα Προσκόπων Κύπρου Σώμα Ελληνικού Οδηγισμού Cyprus στη WAGGGS
Άνταμ Σμιθ (πολιτικός)

Ο Ντέιβιντ Άνταμ Σμιθ (αγγλικά: David Adam Smith, 15 Ιουνίου 1965), είναι Αμερικανός πολιτικός και δικηγόρος, που υπηρετεί ως Μέλος της Βουλής των Αντιπροσώπων των Ηνωμένων Πολιτειών για την 9η κογκρεσιακή περιφέρεια της πολιτείας Ουάσινγκτον από τον Ιανουάριο του 1997. Είναι μέλος του Δημοκρατικού Κόμματος.Από τον Ιανουάριο του 2019, διατελεί πρόεδρος της Επιτροπής Ενόπλων Υπηρεσιών της Βουλής των Αντιπροσώπων των Ηνωμένων Πολιτειών.Προηγουμένως, έχει υπηρετήσει ως Μέλος της πολιτειακής Γερουσίας της Ουάσινγκτον για την 33η περιφέρεια, από το 1991 έως το 1997.

 Ο Σμιθ γεννήθηκε τον Ιούνιο του 1965 στην Ουάσινγκτον και μεγάλωσε στην Τακόμα της πολιτείας Ουάσινγκτον. Αποφοίτησε από το Λύκειο "Tyee High School" της Τακόμα το 1983. Σπούδασε Πολιτικές Επιστήμες στο Πανεπιστήμιο Φόρνταμ της Νέας Υόρκης, λαμβάνοντας πτυχίο (BA) το 1987. Στη συνέχεια, σπούδασε Νομική στο Πανεπιστήμιο της Ουάσινγκτον του Σιάτλ, απ'όπου έλαβε πτυχίο (JD) το 1990.Από το 1990 έως το 1993, εργάστηκε ως δικηγόρος, και από το 1993 έως το 1995, ως τοπικός εισαγγελέας στο Σιάτλ. Το 1996, εργάστηκε ως τοπικός δικαστής.
Διόδωρος Ζωνάς

Ο Διόδωρος Ζωνάς (ή Διόδωρος ο Σάρδιος ή Ζωνάς ο Σαρδιανός όπως εμφανίζεται στην Παλατινή Ανθολογία) υπήρξε επιφανής ρήτορας από τις Σάρδεις την εποχή των Μιθριδατικών πολέμων (84-64).

 Κατηγορήθηκε ότι παρακίνησε τις πόλεις της Ασίας ν' αποστατήσουν από την εξουσία του Μιθριδάτη ΣΤ' αλλά κατόρθωσε ν' ανασκευάσει την κατηγορία. Στην Παλατινή Ανθολογία σώζονται επιγράμματά του και υπό τα ονόματα Διόδωρος ο Σάρδιος και Ζωνάς ο Σαρδιανός. Υπάρχει στην Παλατινή Ανθολογία και άλλος Διόδωρος Ζωνάς, συγγενής του, τον οποίον ο Στράβων αναφέρει ως νεώτερον. Και για να ολοκληρωθεί η σύγχυση εμφανίζονται στην ΠΑ κι ένας Διόδωρος ο Γραμματικός, ο Διόδωρος ο Ταρσεύς καθώς και Ζωνάς και Διόδωρος χωρίς ειδικότερο προσδιορισμό. Σίμος Μενάρδος, Στέφανος, εκδ. Ι.Ν.Σιδέρης, Αθήνα, 1924, σελ. 134. Pierre Waltz, Anthologie Grecque, ed. Les Belles Lettres, Paris, 1960, vol.ΙΙ, p. 142. εγκυκλοπαίδεια Πάπυρος-Λαρούς-Μπριτάννικα, λήμμα Διόδωρος αρ. 6,7,8.
Αλεξάντερ Λούντβιχ

Ο Αλεξάντερ Λούντβιχ (γεν. 7 Μαΐου 1992) είναι Καναδός ηθοποιός, τραγουδιστής και μοντέλο. Έχει συμμετάσχει σε διάφορες ταινίες, όπως οι The Seeker: The Dark Is Rising και Αγώνες Πείνας. Πρωταγωνίστησε στην σειρά Βίκινγκς του History Channel στο ρόλο του Μπγερν του Σιδηρόπλευρου.

 Ο Λούντβιχ γεννήθηκε στο Βανκούβερ. Έχει τρία μικρότερα αδέλφια: την Νάταλι, τον Νίκολας (δίδυμα) και την Σοφία. Η μητέρα του, Σαρλέν (το γένος Μάρτιν) είναι πρώην ηθοποιός. Ο πατέρας του, Χάραλντ Χορστ Λούντβιχ, είναι επιχειρηματίας και συμπρόεδρος του διοικητικού συμβουλίου της Lions Gate Entertainment Corp. Ξεκίνησε την καριέρα του στην ηθοποιία από μια διαφήμιση παιχνιδιού του Χάρι Πότερ, στην ηλικία των 9 ετών. Ύστερα άρχισε να συμμετέχει, ξεκινώντας από το 2003, σε ταινίες και τηλεταινίες. Ο Λούντβιχ παντρεύτηκε τον Ιανουάριο του 2021.
Αλκυόνη (πτηνό)

Η αλκυόνη (αρχ. ελλ. αλκυών, καθαρ. αλκυών ή και αλκηδών) είναι θαλάσσιο αποδημητικό πτηνό, το κοινώς λεγόμενο ψαροπούλι ή θαλασσοπούλι ή και ακόμα μπιρμπίλι της θάλασσας.

 Ανήκει στην οικογένεια των Αλκυονιδών. Φθάνει τα 18 εκατοστά σε μήκος. Το σώμα της είναι ασυνήθιστα μικρό και φέρει κοντά και λεπτά πόδια. Το κεφάλι της είναι δυσανάλογα μεγάλο, σε σχέση με το σώμα, με ισχυρό ράμφος που είναι οξύ στην άκρη. Αντίθετα προς το κακόσχημο μέγεθός της το φτέρωμά της παρουσιάζει ποικιλία χρωμάτων που σπάνια απαντάται σε άλλα πτηνά. Η Αλκυόνη κατοικεί σε πυκνόφυτες όχθες ποταμών, λιμνών, ιχθυοτροφείων καθώς και σε βραχώδεις ή θαμνώδεις ακτές των θαλασσών. Χαρακτηρίζεται άγριο και δύσπιστο πτηνό. Στην Ελλάδα φθάνει περίπου περί τα τέλη του καλοκαιριού με αρχές Σεπτεμβρίου και αναχωρεί περί τα τέλη Μαρτίου. Τα τελευταία χρόνια όλο και λιγότερα πτηνά αναπαράγονται με αποτέλεσμα την ανάγκη προστασίας του είδους. Έχει σχετικά κοντά φτερά και πετά σε ευθεία, χαμηλά και σε μικρές αποστάσεις. Όπως τα περισσότερα πουλιά, αναπαράγεται την άνοιξη, με το θηλυκό να γεννά 5 έως 7 λευκά σφαιρικά αυγά. Οι αρχαίοι Έλληνες πίστευαν πως το πουλί ήταν η Αλκυόνη, κόρη του βασιλιά Aίολου, που ο Δίας μεταμόρφωσε σε πτηνό μετά την αυτοκτονία της λόγω του θανάτου του αγαπημένου της Κύηκα. Μάλιστα επειδή οι αλκυόνες γεννούν τα αυγά τους τον Ιανουάριο σε φωλιές μέσα στους βράχους, ο Δίας επέτρεψε στον ήλιο να λάμπει δυνατά και να ζεσταίνει τις αλκυόνες μέχρι να επωαστούν τα αυγά τους. Οι ζεστές αυτές μέρες του Ιανουαρίου ονομάστηκαν για αυτό τον λόγο αλκυονίδες μέρες. Λένε επίσης ότι η Αλκυόνη και ο Κύηκας, αλληλοαποκαλούνταν Δίας και Ήρα και γι'αυτό ο Δίας τους έκανε πουλιά. Για να μπορούν μάλιστα τα παιδιά της Αλκυόνης να επωαστούν μέσα στα αυγά,ο Δίας παρακάλεσε τον θεό Ήλιο να κάνει λίγες μέρες ζέστη. Οι αλκυονίδες μέρες είναι οι ζεστές μέρες του Ιανουαρίου.
Τιρχούτα

Το Τιρχούτα ή Μιθιλακσάρ είναι το αλφάβητο που χρησιμοποιείται για τη γλώσσα Μαϊθίλι, η οποία προέρχεται από την περιοχή Μιθίλα του Μπιχάρ της Ινδίας και την περιοχή του Ανατολικού Τεράι του Νεπάλ. Η παλαιότερη αναφορά του αλφαβήτου Τιρχούτα είναι στο Τζανάκι Μαντίρ, όπου πιστεύεται ότι ο Ράμα και η Σίτα έχουν παντρευτεί.Το αλφάβητο έχει μια πλούσια ιστορία που εκτείνεται χιλιάδες χρόνια, ενώ πιστεύεται ότι υπάρχει από τον 1ο αιώνα μ.Χ., αλλά χρόνια εγκατάλειψης από τις κυβερνήσεις του Νεπάλ και του Μπιχάρ έχουν παίξει τον ρόλο τους στη χρήση του αλφαβήτου. Είναι παρόμοιο με το Βεγγαλικό αλφάβητο. Οι περισσότεροι ομιλητές της Μαϊθίλι έχουν μεταστραφεί στο Ντεβανάγκαρι το οποίο επίσης χρησιμοποιείται για τη γραφεί γειτονικών Κεντρικών Ινδικών γλωσσών όπως τα Νεπαλικά και τα Χίντι. Ως αποτέλεσμα, ο αριθμός των ανθρώπων με γνώση του Τιρχούτα έχει μειωθεί σημαντικά τα τελευταία χρόνια.

 Το παλαιότερο δείγμα του Τιρχούτα είναι το Τζανάκι Μαντίρ. Έχει παίξει σημαντικό ρόλο στην ανάπτυξη της Σανσκριτικής γλώσσας. Παρά την σχεδόν καθολική μετάβαση από το Τιρχούτα στο Ντεβανάγκαρι στη γλώσσα Μαϊθίλι, ορισμένοι παραδοσιακοί παντίτ το χρησιμοποιούν ακόμα για να στείλουν τελετουργικά γράμματα (πατά), που σχετίζονται με κάποια σημαντική τελετουργία όπως ο γάμος. Οι γραμματοσειρές για το αλφάβητο άρχισαν να δημιουργούνται το 2003. Το 2003 ένταξη της Μαϊθίλι στο Όγδοο Πρόγραμμα του Ινδικού Συντάγματος παρέχει στα Μαϊθίλι επίσημη αναγνώριση ως ανεξάρτητη γλώσσα από τα Χίντι. Έτσι, υπάρχει μια πιθανότητα ότι αυτό μπορεί να οδηγήσει σε προσπάθειες για νέα επαναχρησιμοποίηση του Τιρχούτα σε ευρύτερη βάση, σε συμφωνία με παρόμοιες τάσεις στην ενίσχυση ξεχωριστών ταυτοτήτων στην Ινδία. Ωστόσο, επί του παρόντος, μόνο τα Μαϊθίλι στο Ντεβανάγκαρι είναι επίσημα αναγνωρισμένα. Το αλφάβητο Τιρχούτα χρησιμοποιεί τα δικά του σημάδια για το θεσιακό δεκαδικό σύστημα αρίθμησης. Το αλφάβητο Τιρχούτα προστέθηκε στο πρότυπο Unicode, τον Ιούνιο του 2014 με την κυκλοφορία της έκδοσης 7.0. Το μπλοκ Unicode για το Τιρχούτα είναι U+11480–U+114DF: free Download Tirhuta (Maithili) Fonts Αρχειοθετήθηκε 2018-07-18 στο Wayback Machine. Tirhuta Lipi: Native Script of Maithili Mithila Online Learn Mithilakshara by Gajendra Thakur
Ελαφοχώρι Έβρου

Το Ελαφοχώρι είναι ένας οικισμός του Ν.Έβρου. Βρίσκεται στο βορειοανατολικό τμήμα του Νομού. Ανήκει στο Δήμο Διδυμοτείχου πρώην Δήμο Μεταξάδων. Σύμφωνα και με την απογραφή του 2011 αριθμεί 133 κατοίκους.

 Το Ελαφοχώρι ανήκει στο Δήμο Μεταξάδων. Απέχει 18 χλμ. από το Διδυμότειχο. Βρίσκεται κοντά στους οικισμούς Μεταξάδες, Λάδη, Χιονάδες, Βρύση, Αλεποχώρι, Παλιούρι, Δόξα, Σαύρα, Βρυσικά, Ασπρονέρι, Γιατράδες, Πόλια, Αβδέλλα. Στην Τοπική Κοινότητα του Ελαφοχωρίου ανήκουν οι οικισμοί Βρύση και Χιονάδες. Το χωριό κτίσθηκε από εξήντα περίπου οικογένειες πρόσφυγες από την Ανατολική Θράκη και συγκεκριμένα από το χωριό Ντερέκιοϊ της περιοχής Μακράς Γεφύρας δίπλα στο τουρκικό χωριό Καρατζάχαλι ("τόπος των ζαρκαδιών", σημερινή συνοικία «Δάφνη»). Ο οικισμός του Ελαφοχωρίου αρχικά ονομαζόταν Τραύα και μετονομάστηκε σε Ελαφοχώρι το 1926. Η Δάφνη αποτελεί σήμερα συνοικισμό του Ελαφοχωρίου, ενώ κατά την περίοδο 1961 έως 1971 ήταν αναγνωρισμένος ως αυτόνομος οικισμός. Από τα πρώιμα Ελληνιστικά χρόνια (4ος αιώνας π.Χ.) μια τυχαία ανασκαφή έφερε στο φως μια τύμβο, ένα θρακικό υπόγειο τάφο και πιστεύεται πως είναι οικογενειακός τάφος. Είναι χτισμένος με αμμοχάλικο και λαξευμένους γωνιόλιθους από το λατομείο πωρόλιθου Μεταξάδων ενώ υπάρχει δρόμος, προθάλαμος και κυρίως θάλαμος. Στο βάθος του θαλάμου υπάρχει μια κλίνη και στο δάπεδο τάφος. Το 1976, μετά και την επισκέψη αρχαιολόγου Γ. Μπακαλάκη πραγματοποιήθηκαν εργασίες στερέωσης και περίφραξης του χώρου. Σήμερα αποτελεί αξιοθέατο των οικισμών Δάφνης και Ελαφοχωρίου.
Απομνημονεύματα Ξενοφώντα

Τα Απομνημονεύματα είναι έργο του Ξενοφώντα που απαρτίζεται από τέσσερα βιβλία· ο όρος «Απομνημονεύματα» χρησιμοποιήθηκε για πρώτη φορά στο ομώνυμο έργο του που γράφτηκε το 394 π.Χ.

 Ο Λογγίνος συμπεριλαμβάνει, στο έργο του περί ύψους, τα Απομνημονέυματα του Ξενoφώντος, εκθειάζοντας τις αρετές του ιδιαίτερα για τις συνεχείς και διαδοχικές μεταφορές. Απομνημονεύματα κεφ. A-Δ Εκδόσεις Πάπυρος, Παντελάκης Εμμ.- Διαμαντόπουλος Α. Εκδόσεις ΚΑΚΤΟΣ Ανθολόγιο αττικής πεζογραφίας
Κατάλογος αρχηγών κράτους του Τρινιντάντ και Τομπάγκο

Ακολουθεί λίστα των αρχηγών κράτους του Τρινιντάντ και Τομπάγκο, από την ανεξαρτησία της χώρας το 1962 μέχρι σήμερα.Από το 1962 ως το 1976 ο αρχηγός κράτους με βάση την Πράξη Ανεξαρτησίας του Τρινιντάντ και Τομπάγκο του 1962 ήταν η Βασίλισσα του Τρινιντάντ και Τομπάγκο Ελισάβετ Β΄, η οποία ήταν επίσης Μονάρχης του Ηνωμένου Βασιλείου και άλλων περιοχών της Κοινοπολιτείας. Η Βασίλισσα εκπροσωπείτο στο Τρινιντάντ και Τομπάγκο από τον Γενικό Κυβερνήτη. Με το σύνταγμα του 1976 το Τρινιντάντ και Τομπάγκο έγινε δημοκρατία και αμφότεροι η Μονάρχης και ο Γενικός Κυβερνήτης αντικαταστάθηκαν από έναν εθιμοτυπικό Πρόεδρο.

 H διαδοχή στο θρόνο ήταν η ίδια με τη διαδοχή στον βρετανικό θρόνο. Ο Γενικός Κυβερνήτης ήταν αντιπρόσωπος του Μονάρχη στο Τρινιντάντ και Τομπάγκο και ασκούσε πολλά από τα καθήκοντά του. Διοριζόταν για αόριστο χρόνο και υπηρετούσε για όσον καιρό ήθελε ο Μονάρχης. Έπειτα από την έγκριση του Διατάγματος του Ουεστμίνστερ, το 1931, ο Γενικός Κυβερνήτης διοριζόταν αποκλειστικά κατόπιν της συμβουλής από την κυβέρνηση του Τρινιντάντ και Τομπάγκο χωρίς την εμπλοκή της βρετανικής κυβέρνησης. Σε περίπτωση που η θέση ήταν κενή, ο ανώτατος δικαστής υπηρετούσε ως διοικητής της κυβέρνησης (Administrator of the Government). Κατάσταση Με το σύνταγμα του 1976, ο Πρόεδρος αντικατέστησε τον Μονάρχη και κατέστη εθιμοτυπικός αρχηγός κράτους. Ο Πρόεδρος εκλέγεται από το Κοινοβούλιο του Τρινιντάντ και Τομπάγκο για θητεία πέντε ετών. Σε περίπτωση που η θέση είναι κενή, στη θέση του υπηρετεί ο Πρόεδρος της Γερουσίας ως υπηρεσιακός Πρόεδρος. Κατάλογος κυβερνητών του Τρινιντάντ και Τομπάγκο Κατάλογος πρωθυπουργών του Τρινιντάντ και Τομπάγκο
Τζάκοπο Ποντόρμο

Ο Τζάκοπο Καρούτσι (Jacopo Carucci, 24 Μαΐου 1494 – 2 Ιανουαρίου 1557), γνωστός και ως Τζάκοπο (του) Ποντόρμο, ή απλά Ποντόρμο, ήταν Ιταλός ζωγράφος, από τους κυριότερους εκπρόσωπους του Μανιερισμού. Το έργο του αποτελεί μία βαθιά υφολογική μετατόπιση από την ήρεμη κανονικότητα της προοπτικής που χαρακτήριζε την τέχνη της Αναγέννησης. Είναι διάσημος για τις συστρεφόμενες πόζες, σε συνδυασμό με την ασαφή προοπτική. Οι φιγούρες του συχνά φαίνονται να αιωρούνται σ' ένα απροσδιόριστο περιβάλλον, σαν να μην επηρεάζονται από τους νόμους της βαρύτητας.

 Γεννήθηκε στις 24 του Μάη του 1494 μ.Χ., στο Ποντόρμε της περιφέρειας της Τοσκάνης από τον Φλωρεντινό Μπαρτολομέο ντι Τζάκοπο Καρούτσι Μαρτίνο (Bartolomeo di Jacopo Carucci Martino) και την Αλεσσάνδρα Πασκουάλε Ζανόμπι (Alessandra Pasquale Zanobi).Ο πατέρας του ήταν και ο ίδιος ζωγράφος και εργαζόταν στο εργαστήριο του Ντομένικο Γκιρλαντάιο. Μένει ορφανός, σε πολύ νεαρή ηλικία και από τους δύο γονείς με αποτέλεσμα να αναλάβει την κηδεμονία του η γιαγιά του Μπριτζίντα (Brigida), η οποία τον στέλνει στην Φλωρεντία για να μαθητεύσει στα εργαστήρια των μεγάλων ζωγράφων της εποχής. Σύμφωνα πάντα με τα αρχεία του Βαζάρι, μαθητεύει με επιτυχία κοντά στους Πιέρο ντι Κόζιμο, Λεονάρντο ντα Βίντσι, Μαριόττο Αλμπερτινέλλι και ντελ Σάρτο στο εργαστήριο του οποίου κάνει τα πρώτα του έργα. Γρήγορα ο καλλιτέχνης αναδεικνύεται και το 1519 προσλαμβάνεται από τον οίκο των Μεδίκων για να διακοσμήσει την βίλα τους με διάφορα μυθολογικά θέματα. Με την εμφάνιση επιδημίας πανώλης στη Φλωρεντία αποσύρεται στο μοναστήρι του Τάγματος των Καρθουσιανών και διακοσμεί την μονή. Μετά από μερικά χρόνια επιστρέφει στη Φλωρεντία όπου φιλοτεχνεί στο παρεκκλήσι της Σάντα Φελιτσιτά (Santa Felicita) το κατά πολλούς χαρακτηριζόμενο αριστούργημα, την Αποκαθήλωση. Συνέχισε να φιλοτεχνεί στην Φλωρεντία μέχρι το τέλος της ζωής του. Πολλά από τα έργα του καλλιτέχνη έχουν καταστραφεί ή χαθεί. Εκτός από τις σωζόμενες αγιογραφίες του στις διάφορες μονές και εκκλησίες αρκετά έργα του εκτίθενται σε μουσεία και πινακοθήκες. Ενδεικτικά: Στην Εθνική Πινακοθήκη στο Λονδίνο βρίσκονται έργα του καλλιτέχνη με θέματα από την Βίβλο, τα οποία αναφέρονται στις περιπέτειες του Ιωσήφ.Στην πινακοθήκη Ουφίτσι, στην αίθουσα 61, εκτίθενται αποκλειστικά έργα του καλλιτέχνη. Επιλογή έργων
Γυναίκες στην Ουγγαρία

Οι ρόλοι των γυναικών στην Ουγγαρία έχουν αλλάξει σημαντικά τα τελευταία 200 χρόνια. Ιστορικά, στην σημερινή επικράτεια της Ουγγαρίας, οι συζητήσεις για τους ρόλους των γυναικών, τα δικαιώματα και την πολιτική τους πρόσβαση, μαζί με τα φεμινιστικά κινήματα, αναπτύχθηκαν μέσα στο πλαίσιο των εξαιρετικά παραδοσιακών ρόλων των φύλων, που καθιερώθηκαν από τον Ρωμαιοκαθολισμό, τον Λουθηρανισμό και τον Καλβινισμό. Πιο πρόσφατα, το κομμουνιστικό δόγμα για τη θέση των γυναικών στην κοινωνία είχε, επίσης, επιρροή. Η μετακομμουνιστική εποχή στην Ουγγαρία παρήγαγε μια σειρά από οργανώσεις για την εξυπηρέτηση των αναγκών των γυναικών του έθνους και για να κινητοποιήσει τις γυναίκες ψηφοφόρους, ενώ πολλά πανεπιστήμια έχουν σήμερα προγράμματα σπουδών για θέματα των δύο φύλων. Στον 21ο αιώνα, η είσοδος στην Ευρωπαϊκή Ένωση έχει οδηγήσει σε μια πιο «Δυτικοποιημένη» κουλτούρα για τις γυναίκες στην Ουγγαρία.

 Κατά την κομμουνιστική περίοδο, οι γυναίκες θεωρούνταν ζωτικό μέρος της παραγωγικότητας του κράτους, τόσο ως μητέρες και συζύγους ανδρών εργαζομένων, όσο και ως ίδιες ως εργαζόμενες. Αν και οι γυναίκες συμπεριλήφθηκαν στο εργατικό δυναμικό με πιο ισότιμο τρόπο, υπό την κομμουνιστική κυριαρχία, ωστόσο τέθηκαν υπό μεγαλύτερο κρατικό έλεγχο όσον αφορά τις προσωπικές τους ελευθερίες, ιδίως όσον αφορά τα αναπαραγωγικά δικαιώματα, τη σεξουαλικότητα και την οικογενειακή ζωή. Παρά τον επίσημο λόγο περί ισότητας, το κομμουνιστικό καθεστώς δεν επιδίωξε να αντιμετωπίσει πραγματικά τον βαθύ κοινωνικό ιστό της υποταγής των φύλων. Παρ΄ όλα αυτά, οι γυναίκες είδαν κάποια κέρδη με αυτό το καθεστώς, παρά το γεγονός ότι παρέμειναν υποδεέστερες από τους άνδρες. Ειδικότερα, έλαβαν μεγαλύτερη πρόσβαση στη δευτεροβάθμια και πανεπιστημιακή εκπαίδευση, ιδίως σε τεχνικούς τομείς. Αρχίζοντας το 1989, οι γυναικείες και φεμινιστικές ομάδες σχημάτισαν και δημιούργησαν ισχυρές οργανώσεις που εργάστηκαν πάνω στην αντιμετώπιση των αναγκών των ουγγρικών γυναικών. Η μετακομμουνιστική οικονομία υπήρξε ιδιαίτερα δύσκολη για τις γυναίκες που, εκτός από την παροχή εισοδήματος, ήταν υπεύθυνες για τη διατήρηση ενός σπιτιού και τη γενικότερη φροντίδα της οικογένειας. Ένα άλλο σημαντικό ζήτημα για τις γυναίκες στις αρχές της δεκαετίας του 1990 ήταν ο περιορισμός των δικαιωμάτων των αμβλώσεων από συντηρητικά πολιτικά κόμματα. Το Φεμινιστικό Δίκτυο, το οποίο προέκυψε το Μάιο του 1990, έχει ηγετική θέση στο κίνημα για την ισότητα των γυναικών, και η Ομοσπονδία των Νέων Δημοκρατών έχει εξελιχθεί ως ένα σημαντικό πολιτικό κόμμα για νέες γυναίκες και για γυναικεία κινήματα. Το θέμα της ενδοοικογενειακής βίας έχει επίσης έρθει στην προσοχή του κοινού κατά τη διάρκεια των τελευταίων δύο δεκαετιών. Ένα σημαντικό βήμα αποτελεί η απομάκρυνση της συζυγικής ασυλίας πάνω στο βιασμό, με νόμο το 1997. Η Ουγγαρία, επίσης, έχει επικυρώσει τη σύμβαση του Συμβουλίου της Ευρώπης για την καταπολέμηση της εμπορίας ανθρώπων το 2013.
Μεγάλη Δευτέρα

Σύμφωνα με το χριστιανικό εορτολόγιο καθιερώθηκε να ονομάζεται Μεγάλη Δευτέρα η επόμενη ημέρα του εορτασμού της Κυριακής των Βαΐων όπου και ξεκινά η εβδομάδα των Παθών του Ιησού Χριστού.

 Η Μεγάλη Δευτέρα είναι αφιερωμένη στη μνήμη του Ιωσήφ, του γιου του Ιακώβ, που αναφέρεται στη Παλαιά Διαθήκη και στην άκαρπη συκιά, που την καταράστηκε ο Χριστός και ξεράθηκε μ' ένα του λόγο. Ο Ιωσήφ ήταν ο μικρότερος υιός του Ιακώβ ο οποίος όμως διώχθηκε από τα αδέλφια του λόγω της ενάρετης ζωής του και αρχικά τον έριξαν σ' ένα λάκκο και προσπάθησαν να εξαπατήσουν το πατέρα τους χρησιμοποιώντας ένα ματωμένο ρούχο ότι δήθεν τον κατασπάραξε κάποιο θηρίο. Αφού δεν μπόρεσαν να εξαπατήσουν τον πατέρα τους, τον πούλησαν σε εμπόρους, οι οποίοι με την σειρά τους τον πούλησαν στον αρχιμάγειρα του βασιλιά της Αιγύπτου, τον Φαραώ Πετεφρή. Εκεί ο Ιωσήφ αφού δεν ενέδωσε στις ερωτικές επιθυμίες της συζύγου του Πετεφρή, συκοφαντήθηκε από την ίδια και ο Φαραώ τον φυλάκισε. Κάποτε όμως ο Φαραώ είδε ένα παράξενο όνειρο και ζήτησε έναν ερμηνευτή. Ο Ιωσήφ ερμήνευσε ότι θα έλθουν στη χώρα επτά χρόνια ευφορίας και επτά ακαρπίας και λιμού. Ο Φαραώ ευχαριστημένος και ενθουσιασμένος από τη σοφία του, έδωσε στον Ιωσήφ αξιώματα. Ο Ιωσήφ διαχειρίσθηκε άριστα την εξουσία και φρόντισε στα δύσκολα χρόνια του λιμού τον λαό. Στα πρόθυρα του λιμού τα αδέρφια του που τον είχαν φθονήσει φανερώθηκαν μπροστά του ζητώντας βοήθεια. Εκείνος όχι μόνο δεν τους κρατούσε κακία, αλλά αντιθέτως τα συγχώρεσε και τα προσκάλεσε μόνιμα στην Αίγυπτο μαζί με τους γονείς του. Κατά την λειτουργική τελετουργία, τη Μεγάλη Δευτέρα το βράδυ τελείται ο όρθρος της Μεγάλης Τρίτης, δηλαδή η Ακολουθία του Νυμφίου. Ο ελληνικός λαός, της υπαίθρου, συνηθίζει τις ημέρες των Αγίων Παθών να τις σηματοδοτεί μία προς μία με μια συγκεκριμένη φράση που αποτελεί στη κυριολεξία τη γενική εικόνα του Ιησού, όπως παρουσιάζεται στα ιερά ευαγγέλια. Κείμενο Μεγάλης Εβδομάδος: Μεγάλη Δευτέρα (Αρχείο ντοκιμαντέρ της ΕΡΤ)
Βλαντισλάβα Αλεκσίβα

Η Βλαντισλάβα Αλεκσίβα (ουκρανικά: Владислава Алексіїва, γεν. 29 Μαΐου 2001) είναι Ουκρανή αθλήτρια της συγχρονισμένης κολύμβησης. Έχει μετάλλια σε Παγκόσμια Πρωταθλήματα, με πιο πρόσφατο το 2019. Η Μαρίνα Αλεκσίβα, επίσης αθλήτρια της συγχρονισμένης κολύμβησης, είναι η δίδυμή της αδερφή.

 Στο Παγκόσμιο Πρωτάθλημα Υγρού Στίβου 2017 κέρδισε το χάλκινο μετάλλιο στο ελεύθερο ομαδικό, την πρώτη της διεθνή επιτυχία. Την επόμενη μέρα κέρδισε το ασημένιο στο ελεύθερο συνδυαστικό.Στο Παγκόσμιο Πρωτάθλημα Υγρού Στίβου 2019 κέρδισε το χρυσό μετάλλιο στη ρουτίνα χάιλαϊτ.
Άννα Σοφία της Σαξονίας-Γκότα-Άλτενμπουργκ

Η Άννα-Σοφία, γερμ. Anna-Sophie (22 Δεκεμβρίου 1670 - 28 Δεκεμβρίου 1728) από τον Οίκο των Βέττιν ήταν κόρη του δούκα της Σαξονίας-Γκότα-Άλτενμπουργκ και με τον γάμο της έγινε πριγκίπισσα του Σβάρτσμπουργκ-Ρούντολστατ.

 Ήταν η πρώτη κόρη του Φρειδερίκου Α΄ δούκα της Σαξονίας-Γκότα-Άλτενμπουργκ και της Μαγδαληνής-Σίβυλλας, κόρης του Αυγούστου δούκα της Σαξονίας-Βάισενφελς. Παντρεύτηκε το 1691 τον Λουδοβίκο-Φρειδερίκο Α΄ πρίγκιπα του Σβάρτσμπουργκ-Ρούντολστατ και είχε τέκνα: Φρειδερίκος-Αντώνιος 1692-1744, πρίγκιπας του Σβάρτσμπουργκ-Ρούντολστατ. Αμαλία-Μαγδαληνή. Σοφία-Λουίζα. Σοφία-Γιουλιάνα. Γουλιέλμος-Λουδοβίκος. Χριστιανή-Δωροθέα. Αλβέρτος-Αντώνιος. Αιμιλία-Γιουλιάνα. Άννα-Σοφία 1700-1780, παντρεύτηκε τον Φραγκίσκο-Ιωσία των Βέττιν δούκα της Σαξονίας-Κόμπουργκ-Ζάαλφελντ. Ερνέστος Φρειδερίκος της Σαξονίας-Κοβούργου-Ζάαλφελντ. Φραγκίσκος της Σαξονίας-Κόμπουργκ-Ζάαλφελντ. Δωροθέα-Σοφία. Λουίζα-Φρειδερίκη. Μαγδαληνή-Σίβυλλα. Λουδοβίκος-Γκύντερ Β΄ 1708-1790, πρίγκιπας του Σβάρτσμπουργκ-Ρούντολστατ. Die Fürsten von Schwarzburg-Rudolstadt, Thüringer Landesmuseum Heidecksburg, Rudolstadt, 1997 (3rd ed., 2001), ISBN 3-910013-27-9 Horst Fleischer, Hans Herz, Lutz Unbehaun and Frank Esche: Die Grafen von Schwarzburg-Rudolstadt: Albrecht VII. bis Albert Anton, Taschenbuch, 2000